مصطفی حلیم اوزیازجی

مصطفیٰ حلیم اوزیازجی (1898ء – 1964ء) عثمانی و ترک خطاط تھے۔ وہ سلطنتِ عثمانیہ کے آخری بڑے خطاطوں میں شمار ہوتے ہیں اور بالخصوص خطِ ثلث میں کمال مہارت رکھتے تھے۔ ان کے بہت سے فن پارے آج بھی استنبول کی مساجد اور عمارتوں پر محفوظ ہیں۔
 حالات زندگی 

وہ 1898ء میں اسلام بول (استنبول) میں پیدا ہوئے۔ ابتدائی تعلیم کے بعد مشہور خطاط حامد الآمدی سے خطاطی سیکھی، پھر حسن رضا افندی اور کامل آقدیق سے بھی استفادہ کیا۔ خطِ ثلث، نسخ اور رقعہ میں مہارت حاصل کی۔

پہلی جنگِ عظیم میں فوج میں خدمات انجام دینے کے بعد استنبول میں خطاطی اور طباعت کا دفتر کھولا اور تدریس بھی کی۔ 1928ء میں جب ترکی میں رسم الخط عربی سے لاطینی میں تبدیل ہوا تو انھیں اپنا پیشہ چھوڑنا پڑا۔ بعد میں حکومت نے انھیں قدیم مخطوطات اور مساجد کی کتبہ نویسی کی مرمت کے لیے مقرر کیا۔

1948ء میں استنبول کی کلیہ الفنون الجمیلہ (موجودہ معمار سنان یونیورسٹی) میں پروفیسرِ خطاطی مقرر ہوئے اور 1963ء میں ریٹائر ہوئے۔ اگلے برس 1964ء میں وفات پائی۔Islamic Arts Portal, Online:؛ Bloom J. and Blair, S., The Grove Encyclopedia of Islamic Art and Architecture, Oxford University Press, 2009 Vol. 3, p. 89 

 کام 
اگرچہ وہ متعدد عربی خطوں میں ماہر تھے، لیکن ان کی سب سے زیادہ شہرت خطِ ثلث میں غیر معمولی مہارت کی وجہ سے تھی۔
انھوں نے طلبہ کے لیے کئی مشقی کتابیں تیار کیں تاکہ وہ نسخ، ثلث، رقعہ اور دیوانی جیسے خطاطی کے اسالیب میں مشق کرسکیں۔ یہ کام ترک حکومت کی درخواست پر کیا گیا تھا تاکہ فنِ خطاطی کو فروغ دیا جا سکے اور اسے محفوظ رکھا جا سکے۔ ان کی یہ کتابیں آج بھی ترکیہ اور باقی اسلامی دنیا میں خطاطی کے طلبہ کے لیے بنیادی ماخذ کی حیثیت رکھتی ہیں۔Mehmet Zeki Kuşoğlu, Osmanlı kartvizitleri : Hâmid Aytaç, M. Halim Özyazıcı ve Arif Hikmet Bey'in kartvizit ve hat örneklerinden bir derleme, [Ottoman Business Cards: A compilation of business cards and calligraphy samples by Hâmid Aytaç, M. Halim Özyazıcı and Arif Hikmet Bey by Mehmet Zeki Kuşoğl, İstanbul, Zafer Yayınları, 1996 
 میراث 
ترک معالج اور خطاط اوغور درمان (Uğur Derman) نے مصطفیٰ حلیم اوزیازجی کی زندگی پر ایک کتاب لکھی، جو 1964ء میں شائع ہوئی۔ اس کا عنوان ہے: خطاط مصطفیٰ حلیم اوزیازجی (1898-1964) (ترکی زبان میں: Hattat Mustafa Halim Özyazıcı 1898-1964).
 وفات 
مصطفیٰ حلیم اوزیازجی 24 جمادی الاول 1384ھ بمطابق 30 ستمبر 1964ء کو ایک ٹریفک حادثے کے دس دن بعد وفات پا گئے۔ انھیں کوزلی قبرستان میں دفن کیا گیا۔ Bloom J. and Blair, S., The Grove Encyclopedia of Islamic Art and Architecture, Oxford University Press, 2009 Vol. 3, p. 89

 حوالہ جات 

زمرہ:1384ھ کی وفیات
زمرہ:ترکیہ میں شارعی حادثہ اموات
زمرہ:عثمانی خطاط
زمرہ:فاضل معمار سنان فائن آرٹس یونیورسٹی
زمرہ:نقائص حوالہ: تاریخ
زمرہ:ویکی ڈیٹا والے صفحات
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع ویکی ڈیٹا حوالہ جات
زمرہ:وجۂ وفات ویکی ڈیٹا سے ماخوذ
زمرہ:صفحات مع استعمال P20 خاصیت
زمرہ:استنبول میں وفات پانے والی شخصیات
زمرہ:1964ء کی وفیات
زمرہ:صفحات مع استعمال P19 خاصیت
زمرہ:استنبول میں پیدا ہونے والی شخصیات
زمرہ:14 جنوری کی پیدائشیں
زمرہ:1898ء کی پیدائشیں
زمرہ:مضامین جن میں عثمانی ترکی زبان کا متن شامل ہے
زمرہ:مضامین جن میں ترکی زبان کا متن شامل ہے